19/04/2016 | Administración LocalMunicipal
Abegondo
Anuncio de creación dos ficheiros de datos de carácter persoal do Concello de Abegondo

O Concello de Abegondo, mediante acordo de pleno de data 07.04.2016, acordou a creación, conforme a Lei Orgánica 15/1999, do 13 de decembro, de Protección de Datos de Carácter Persoal, dos ficheiros de datos de carácter persoal do concello de Abegondo que se contemplan no Anexo, e solicitar a súa inscrición no Rexistro Xeral de Protección de Datos: Dáse conta dunha proposición presentada pola Alcaldía que di: ASUNTO: CREACIÓN DOS FICHEIROS DE DATOS DE CARÁCTER PERSOAL DO CONCELLO DE ABEGONDO EXPEDIENTE: 2016/X999/000069 PRIMEIRO. O Concello de Abegondo, co fin de dar cumprimento de forma integral á Lei orgánica 15/1999, do 13 de decembro, de protección de datos de carácter persoal (LOPD) e ao Real decreto 1720/2007, do 21 de decembro, que desenvolve a dita lei, considera necesario a contratación dunha consultoría para o proxecto de implantación de protección de datos no Concello. SEGUNDO. Foi presentada unha proposta por parte da empresa Servicios de Adaptación Continua en Protección de Datos RB, SLU co obxectivo de adaptar o regulamento de medidas de seguridade dos ficheiros para a correcta aplicación da lei, na que se establece que todos os ficheiros que conteñan datos de carácter persoal deben cumprir unha serie de medidas que permitan garantir a seguridade destes. Así mesmo, desenvolveranse diferentes protocolos de seguridade que unha vez aplicados no Concello garantan o correcto cumprimento do regulamento TERCEIRO. O 21.01.2016 o concello adxudicou o servizo de consultoría de protección de datos para implantación da protección de datos do Concello de Abegondo á empresa Servicios de Adaptación Continua en Protección de Datos RB, SLU. A Lexislación máis destacada do asunto é a seguinte: · A Lei 7/1985, do 2 de abril, reguladora das bases de réxime local · A Lei 30/1992, do 26 de novembro, de réxime xurídico das administracións públicas e do procedemento administrativo común · A Lei 5/1997, do 22 de xullo, de Administración Local de Galicia · O Texto refundido da Lei de contratos do sector público, aprobado por Real decreto lexislativo 3/2011, do 14 de novembro · Real decreto 1098/2001, do 12 de outubro, polo que se aproba o regulamento xeral da Lei de contratos das administracións públicas · A Lei 27/2013, do 27 de decembro, de racionalización e sustentabilidade da Administración Local · A Lei orgánica 15/1999, do 13 de decembro, de protección de datos de carácter persoal · O Real decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, do 13 de decembro, de protección de datos de carácter persoal PRIMEIRA. A existencia de ficheiros de carácter persoal e os avances tecnolóxicos supoñen posibles intromisións no ámbito da privacidade e intimidade así como de limitación e vulneración do dereito á autodisposición das informacións que son relevantes para cada persoa. Por iso, o ordenamento xurídico recoñece dereitos neste campo e establece mecanismos para a súa garantía. SEGUNDO. Por iso será responsabilidade das Administracións Locais o concernente á creación, modificación ou supresión de ficheiros de datos de carácter persoal en uso das competencias que lle confire a Lei 7/1985, de 2 de abril, Reguladora das Bases do Réxime Local en relación coa Lei Orgánica 15/1999, de 13 de decembro, de Protección de Datos de Carácter Persoal. TERCEIRO. A empresa Servicios de Adaptación Continua en Protección de Datos RB, SLU prestoulle ao Concello de Abegondo as seguintes actuacións, que se desenvolveron en tres fases: - Obter a maior información posible sobre o escenario particular do Concello, páxina web, especificación dos ficheiros de datos de carácter persoal, os sistemas de información dispoñibles e os proxectos implantados. - Análise do ciclo completo dos fluxos de carácter persoal, dende a súa recollida ata a súa cancelación. - Definición do nivel de seguridade, o cal define as medidas de seguridade que se deben implantar - Elaboración da documentación necesaria: formularios de alta, documento de seguridade, cláusulas, contratos de cesión de datos con terceiros, guía de obrigas, responsabilidades e mantemento do responsable do ficheiro e do responsable de seguridade, xestión de dereitos ARCO, xestión de soportes, xestión de incidencias, procedementos de alta, baixa e modificación de usuarios, definición da política de identificación e autenticación, identificación do responsable do ficheiro e responsables de seguridade e desenvolvemento da documentación para a comunicación á Axencia Española de Protección de Datos. - Informar o Rexistro Xeral de Protección de Datos da existencia dos ficheiros de carácter persoal tratados polo Concello de Abegondo. - Cubrir os formularios de alta, que serán entregados para a súa revisión e sinatura por parte dun representante legal - Elaboración do Documento de Seguridade do Concello de Abegondo, que conterá de maneira detallada todos os procedementos e formularios establecidos nas fases anteriores - Informar a un interlocutor definido por parte do Concello do código de boa práctica establecida, así como da documentación facilitada, actuacións, mantemento e seguimento que teña que realizar o Concello conforme os procedementos establecidos para o correcto cumprimento da normativa vixente en materia de protección de datos. - Sesión formativa na que se explicarán os diferentes procedementos que se deben aplicar por parte do responsable de seguridade do Concello de Abegondo e persoal con acceso a datos dentro do Concello. Visto canto antecede, considérase que o expediente seguiu a tramitación establecida na Lexislación aplicable procedendo a súa aprobación polo Alcalde de acordo co artigo 61.1. o) da Lei 5/1997, de 22 de xullo, de Administración Local de Galicia, en concordancia co artigo 21.1. q) da Lei 7/1985, de 2 de abril, Reguladora das Bases do Réxime Local. O PLENO ADOPTOU POR UNANIMIDADE dos seus membros presentes o seguinte acordo: PRIMEIRO.- Crear, conforme a Lei Orgánica 15/1999, do 13 de decembro, de Protección de Datos de Carácter Persoal, os ficheiros de datos de carácter persoal do concello de Abegondo que se contemplan no Anexo, e solicitar a súa inscrición no Rexistro Xeral de Protección de Datos. SEGUNDO.– Publicar íntegramente o contido do acordo no Boletín Oficial da Provincia, polo prazo de trinta días hábiles, a efectos de reclamacións, entendéndose definitivamente adoptado o acordo definitivo, sen necesidade de novo acordo, no suposto de que non se presenten reclamacións. TERCEIRO.– Notificar á Axencia Española de Protección de Datos o contido do acordo adoptado. O que se anuncia aos efectos oportunos. Abegondo,11/04/16 O alcalde, José Antonio Santiso Miramontes